02/09/2009 | Administración LocalMunicipal
Boimorto
Regulamento da prestación do servizo de axuda no fogar do Concello de Boimorto

ANUNCIO O Pleno do Concello de Boimorto, en sesión plenaria ordinaria o dia 25/06/2009, aprobou o Regulamento da prestación do servizo de axuda no fogar do Concello de Boimorto que en aplicación do artigo 49 da Lei 7/1985 de 2 de abril, de bases do réxime local foi sometido a información pública e audiencia ós interesados/as durante o prazo de trinta días hábiles que comenzaron a contarse a partir do seguinte á publicación do anuncio de aprobación inical no BOP, dende o 8/8/2009 ata o 12/8/2009, sen que conste a presentación de reclamacións, polo que entendese aprobado definitivamente e de conformidade co previsto na lexislación de réxime local, procédese á publicación integra do seu texto: É obxecto deste regulamento no marco das competencias municipais en materia de servizos sociais ó amparo do 25.2K) da Lei 7/1985 de 2 de abril de bases do réxime local e Lei 5/1997 de 22 de xullo de Administracion local de Galicia, a regulación do funcionamento do servizo de axuda no fogar do Concello de Boimorto ( con sede rúa Vilanova nº 1 - 15817 Boimorto departamento de servizos sociais teléfono 981 516075 fax 981516045) adaptada a Lei galega de Servizos Sociais 13/2008 de 3 de decembro, Decreto 240/1995 de 28 de xullo de 1996 que regula os servizos sociais de atención primaria, o decreto 143/2007 de 12 de xullo polo que ser regula o réxime de autorización e acreditación dos programas e dos centros de servizos sociais, á Orde de data 22/1/2009 pola que se regula o servizo de axuda no fogar, publicada no DOG nº 22 de data 2/2/2009, sendo necesaria dita modificación para establecer un novo marco regulador unha vez aprobada a Lei 39/2006 do 14 de decembro de promoción da autonomía persoal e atención ás persoas en situación de dependencia, do servizo de axuda no fogar establecendo pautas que aseguren un nivel equitativo de ataención a todas as persoas que teñan limitada a súa autonomía persoal desenvolvido por calquera das entidades prestadoras de servizos sociais legalmente recoñecida. 1. O servizo de axuda no fogar ten por obxecto prestar un conxunto de atencións ás persoas no seu domicilio, desde unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestruturación familiar.2. Son obxectivos do servizo de axuda no fogar: a) Mellorar a calidade de vida das persoas usuarias. b) Posibilitar a permanencia das persoas no seu contorno de convivencia habitual. c) Favorecer e potenciar a autonomía persoal no propio domicilio. d) Manter, mellorar e recuperar as redes de relación familiar e social. e) Previr situacións de dependencia ou exclusión social. f) Retardar ou evitar a institucionalización. g) Reforzar a solidariedade e potenciar o voluntariado social.1. De conformidade coa valoración técnica realizada polos servizos sociais do Concello de Boimorto, no marco do servizo de axuda no fogar poderán prestarse os seguintes tipos de atención de carácter básico: a) Atencións de carácter persoal na realización das actividades básicas da vida diaria, tales como: -Asistencia para levantarse e deitarse. -Apoio no coidado e hixiene persoal, así como para vestirse. -Control do réxime alimentario e axuda, se é o caso, para alimentarse. -Supervisión, cando proceda, das rutinas de administración de medicamentos prescritas por facultativos. -Apoio para cambios posturais, mobilizacións, orientación espacio-temporal. -Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: -Acompañamento fóra do fogar para acudir a consultas ou tratamentos. -Apoio na realización de xestións necesarias ou urxentes. c) Atención das necesidades de carácter doméstico e da vivenda, tales como: -Limpeza e mantemento da hixiene e salubridade da vivenda. -Compra de alimentos e outros produtos de uso común. -Preparación dos alimentos. -Lavado e coidado das prendas de vestir. -Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandaría ou alimentación a domicilio. c) Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar.2. Con carácter complementario, o servizo de axuda no fogar poderá incorporar, entre outros, os seguintes tipos de atención: a) Actividades de acompañamento, socialización e desenvolvemento de hábitos saudables. b) Prestación de atención a distancia mediante dispositivos de teleseguimento, teleasistencia e similares. c) Adaptacións funcionais do fogar. d) Servizo de podoloxía. e) Servizo de fisioterapia.3. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.4. En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5. En ningún caso poderán formar parte das actuacións desenvolvidas polo servizo: -A realización de actividades domésticas que non fosen incluídas no proxecto de intervención e no acordo de servizo regulados neste regulamento. -Actuacións que, polo seu carácter sanitario, deban en todo caso ser realizadas por persoal facultativo.1. O servizo de axuda no fogar estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores en que se observe necesidade dunha intervención de carácter socioeducativo. Tamén poderá dar unha resposta preventiva e socializadora a diversas situacións de familias en risco de exclusión social.2. En todo caso, darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade e duración prescritas en cada caso.3. A coñeceren a organización e o regulamento do servizo.4. A coñeceren a situación do seu expediente.5. Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal.6. A recibiren información precisa e clara sobre as posibles modificacións sobrevidas durante a prestación efectiva do servizo.7. A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva. As persoas usuarias, terán os seguintes deberes: 1. Cumprir coas condicións do servizo, facilitándolle a execución das tarefas ao persoal a cargo e poñendo á súa disposición, se é o caso, os medios materiais necesarios.2. Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.3. A facilitar e colaborar no seguimento e avaliación do servizo.4. Respectar a dignidade persoal e profesional das persoas que presten o servizo, así como respectar os límites das súas obrigas laborais.5. Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo.6. Participar no pagamento do servizo nos termos que se estableza na súa norma reguladora.7. A comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo.8. Deberá estar presente no seu domicilio no horario fixado para a súa atención, sen que a auxiliar teña a obriga de permanecer a espera.9. Non requirirá a atención da auxiliar fora da xornada de traballo establecieda os cambios de horario faranse dende os servicios sociais.10. Calquera queixa ou suxerencia en relación ó servicio que lle presta deberá poñe-la en coñecemento do/a Traballador/a Social.11.- Compromiso de coñecer e acepta-lo contido deste regulamento.1. Son causas de extinción do servizo de axuda no fogar, as seguintes: a) A renuncia da persoa usuaria. En este caso deberá asina-lo cesamento do servicio a petición propia. b) O cambio de programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. c) Traslado definitivo da súa residencia a outro concello con baixa no padrón municipal de habitantes. d) Falecemento da persoa usuaria. e) Incumprimento reiterado dos deberes e obrigas establecidas para as persoas usuarias na prestación do servizo. f) A falta reiterada de pagamento do servizo. g) Desaparición das causas que motivaron a prestación do servizo. g) Se existen casos prioritarios ou urxentes segundo a situación persoal, sanitaria e económica. h) Incumprimento das condicións establecidas no contrato 2. Ademais, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual, mediante un novo informe social.3. Cando se trate dun servizo público de axuda no fogar asignado a persoas en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de extinción ou modificación das condicións de prestación do servizo deberá notificarase en todo caso ao órgano competente para ditar resolución de Programa Individual de Atención. Son causa de suspensión temporal do servizo, logo de tramitación do correspondente expediente e informe razoado do persoal técnico coordinador do servizo, que deberá incorporarse ao expediente persoal, as que seguen: 1. Ausencia temporal do domicilio: neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía e a atención á dependencia, suposto no que se estará ao disposto na correspondente normativa reguladora.1. O servizo público de axuda no fogar prestarase neste Concello, ben directamente, ou ben mediante as diversas modalidades de contratación da xestión de servizos públicos reguladas na normativa vixente sobre contratos do sector público, a través de entidades privadas debidamente autorizadas.1. Persoal para o servizo de axuda no fogar 1.1.-O servizo estará coordinado por persoal técnico Traballadora Social ( coa colaboración da Técnica en intervención psicolóxico familiar ) cunha cualificación mínima de diplomatura universitaria na área de servizos sociais. No caso de que o número de persoas usuarias sexa menor de 50, o persoal técnico mínimo exixible será de 0,02 profesionais en cómputo de xornada completa por persoa usuaria. Nos demais casos aplicarase a seguinte táboa: O horario de atención nas dependencias municipais do departamento de servizos sociais será de 9:00 a 14:00 horas de luns a venres. Son funcións súas: - A programación xeral do servicio. - A difusión e información sobre o mesmo. - Recepción, estudio e valoración das demandas - Elaboración da proposta de concesión ou denegación - Deseño e programación da intervención. - Seguimento dos casos atendidos. - Avaliación e modificacións do servicio. - Coordinación dos demais profesionais, voluntariado, institucións etc.1.2.- O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de atender a persoas afectadas por déficit de autonomía, deberá estar en posesión do título de formación profesional de grao medio de atención sociosanitaria ou equivalente, regulado no Real decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto, polo que se establecen os certificados de profesionalidade da familia profesional de servizos socioculturais e á comunidade Funcións deste persoal: - Asistencia de carácter persoal e doméstico. - De orientación e información - Educativas - De colaboración co Traballador Social no seguimento e a avaliación. Deberes deste persoal son os seguintes: a) Ser respectuoso, evitando que a confianza co usuario e a familia deste interfira no seu traballo. b) Respectarase a intimidade do usuario, gardando unha absoluta confidencialidade: Non acudirá acompañado o auxiliar por ningunha persoa allea ó domicilio. c) Respectará as tarefas e o horario establecido no contrato do usuario, e non realizará cambios sen consultar co traballador social. d) Non realizará traballos a outros membros da familia distintos do usuario, aínda que convivan na mesma casa. Se son persoas maiores ou incapacitados, estudiarase o caso dende os Servicios Sociais. e) Non se traballará no domicilio do usuario se este está ausente. f) Comunicarase a ausencia con antelación ó beneficiario e ó responsable do servicio. g) Non disporá das chaves de ningún domicilio, a excepción de que o caso así o esixa. h) Non se recibirán en custodia cartos, xoias ou outros obxectos. i) Tampouco bonificacións por parte do usuario: cartos, regalos etc. k) Non fará visitas ó domicilio do beneficiario fora do horario de traballo establecido. l) Queda a criterio do traballador social responsable reforza-lo servicio con persoal de apoio: outra auxiliar mais, educador familiar, voluntariado etc). Cadro de persoal para o servizo de axuda no fogar: 2.-Cadro de persoal: O mínimo de persoal ó servizo de axuda no fogar do Concello de Boimorto será.- 1 Traballador/a social.- 1 Técnico intervención psicolóxico familiar.- 3 Auxiliares de axuda no fogar Sen prexuizo da súa ampliación con persoal laboral temporal, ou modificacións da relación de postos de traballo do Concello en relación con este área. Sen prexuizo da xestión indirecta do servizo no seu caso esixindo no prego de contratación o cumprimento do establecido neste regulamento.3. O Concello como entidade local titular do servizo de axuda no fogar, tanto se o servizo se presta en réxime de xestión directa como se o presta en réxime de xestión indirecta abrirá un expediente por cada persoa usuaria ou por cada unidade de convivencia á que se presta o servizo, no cal constará, cando menos: a) Un informe social, asinado por un traballador ou traballadora social do Concello. b) Un proxecto de intervención, asinado pola Traballadora Social do Concello ou técnico responsable, que recollerá como mínimo a información contida no anexo II deste regulamento. c) Un acordo de servizo asinado entre o Concello de Boimorto titular do servizo e a persoa usuaria, que recollerá como mínimo a información contida no modelo do anexo III deste regulamento. En todo caso o tratamento da información contida nos expedientes realizarase de acordo coa normativa vixente en materia de protección de datos de carácter persoal.4. A Traballadora Social do Concello de Boimorto como responsable técnica do servizo garantirá unha supervisión do servizo efectivamente prestado, que será realizada sempre que as circunstancias a fagan necesaria e, como mínimo, cunha periodicidade de dous meses, establecendose supervisión mensual sempre que o/a Traballador/a social o estime convinte. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servizo.5. No horario de prestación do servizo de axuda no fogar oude ser necesario ante urxencia da súa visita ou actuación os usuarios autorizaran a entrada no domicilio perceptor do servizo do/a Traballadora Social os efectos de coordinación e supervisión do mesmo ou persoa autorizada pola Alcaldía Presidencia para a sustitución deste/a traballador/a. 6. Protocolo de actuación no caso de urxencias e de incidencias: os casos urxentes poderán ser atendidos sen necesidade de tramitacion previa para acceso ao servizo previo informe do/a Traballador/a Social e con autorización da Alcaldía De darse algunha incidencia na prestación do servizo o persoal auxiliar do servizo de axuda no fogar porá e coñecemento do/a Traballador/a Social a mesma os efectos da súa resolución, estando autorizado/a o/a Traballador/a Social para adoptar as decisións necesarias fronte as mesmas, decisións que porá en coñecemento da Alcaldía.7. Protocolos de substitución da persoa auxiliar de axuda no fogar e de cesación do servizo. O /a usuario/a do servizo será informado polo/a Traballador/a Social da auxiliar que prestará o servizo no seu domicilio sen prexuizo de que polo/a Traballador/a social sexa comunicado por escrito o cambio da persoa auxiliar. Nos casos de causas de modificación ou extinción do servizo ( por causas determinadas no artigo 7) o/a usuario ( ou familiares ) serán notificados por decreto da Alcaldia os efectos oportunos.8. Nas dependencias municipais do departamento de Servizos Sociais do Concello estará a disposición dos/as usuarios/as Libro de reclamacións. En caso de queixa no libro de reclamacións elevarase informe do/a Traballador/a Social sobre a queixa transcrita os efectos da resolución oportuna a adoptar pola Alcaldía. O acceso ao servizo producirase a través dos servizos sociais de atención primaria, de acordo coas seguintes modalidades: 1. O acceso ao servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como na Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas.2. Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, o acceso ao servizo, logo de prescrición técnica favorable dos servizos sociais de atención primaria, resolverase en réxime de libre concorrencia de acordo cos criterios establecidos neste regulamento.3. De igual maneira á expresada no punto anterior procederase nas situacións en que a problemática principal estea relacionada con aspectos convivenciais e socioeducativos.4. Nos supostos recollidos nos números 2º e 3º deste artigo empregarase o baremo recollido no Anexo I deste Regulamento.1. O servizo de axuda no fogar estará integrado nos servizos sociais de atención primaria de titularidade municipal e será coordinado pola Traballadora social do Concello.2. No acceso directo ao servizo para as persoas usuarias con dependencia valorada, a resolución relativa ao programa individualizado de atención terá a consideración de resolución de asignación e incorporación ao servizo.3. No acceso en libre concorrencia será de aplicación o seguinte: a) O procedemento iniciarase por instancia de parte, de conformidade cos principios xerais recollidos na Lei 30/1992, do 26 de novembro, de réxime xurídico das administracións e do procedemento administrativo común, e tendo en conta os baremos do anexo I deste regulamento. As solicitudes ( alta / baixa ) estaran a diposición dos interesados nas oficinas dos Servizos Sociais do Concello de Boimorto, tendo que aportar xunto coa solicitude que terá rexistro de entrada no Concello: * Fotocopia do D. N. I do solicitante. * Fotocopia do libro de familia se é o caso. * Fotocopia da tarxeta sanitaria. * Informe médico do solicitante e dos familiares que conviven e precisen xustifica-la súa situación. * Xustificantes de ingresos de tódolos membros da unidade de convivencia: fotocopia das declaracións da renda e patrimonio, certificados negativos ou declaración xurada de ingresos, xustificantes de pensións, prestacións, rendas de traballo etc. * Certificado de empadroamento e convivencia. Solicitarase de oficio polos servicios sociais. * Certificacións sobre a inclusión nos padróns municipais. Solicitarase de oficio polos ss. ss. * E calquera outro que se lle reclame dende os servicios sociais para a estimación da solicitude. b) Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio. c) As solicitudes dos particulares para acceder ao servizo deberán ser valoradas en todo caso pola traballadora social dos servizos sociais de atención primaria do concello, que, unha vez realizada a correspondente visita domiciliaria, determinará, mediante informe preceptivo e vinculante, a idoneidade do servizo, así como a intensidade recomendable para cada caso concreto. d) O órgano competente para ditar a resolución será o/a alcalde/sa, que poden delegar esta competencia de conformidade co disposto no artigo 21.3º da Lei 7/1985, do 2 de abril, reguladora das bases do réxime local.4. Unha vez notificada a resolución de concesión do servizo, deberán acordarse, entre os servizos sociais de atención primaria do concello e a persoa usuaria, as condicións básicas da prestación, que se substanciarán no acordo de servizo regulado neste Regulamento Anexo III.5. No caso de extrema e urxente necesidade debidamente xustificada, mediante resolución motivada do alcalde, poderase iniciar de oficio a prestación do servizo de maneira inmediata, por proposta dos servizos sociais de atención primaria e sen prexuízo da posterior instrución do correspondente expediente.6. Na prestación do servizo, ademais do persoal profesional, poderá colaborar persoal voluntario baixo a supervisión técnica dos servizos sociais da entidade local titular do servizo. Para estes efectos estarase ao previsto na lexislación en vigor sobre voluntariado.7. No caso de tratarse de intervencións de carácter socioeducativo derivadas dun diagnóstico de desestruturación familiar, deberán incorporarse ao proceso, de acordo coas circunstancias do fogar de que se trate, a Técnica/o Tecnico de intervencións psicolóxico familiar.1. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico expresado no artigo anterior.2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención, de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria, todos os días da semana.3. Nos restantes casos a intensidade do servizo virá determinada na prescrición efectuada polos correspondentes servizos sociais de atención primaria.4. A duración máxima de atención por familia será de 10 horas semanais de luns a venres de non estar comprendidos no apartado 2 deste artigo.5. No caso de que o servicio non conte con persoal suficiente para atender tódalas demandas susceptibles de recibi-lo elaborarase unha lista de espera por prioridades. Se os auxiliares de axuda no fogar están de baix aou vacacións, a súa substitución quedará condicionada á disponibilidade do servicio e o usuario non terá que aboar o prezo público das horas non cubertas. O servizo de axuda no fogar financiarase mediante achegas da Administración xeral do Estado, da Xunta de Galicia, do Concello e das persoas usuarias. Queda derrogado o Regulamento da prestación do servizo de axuda no fogar do Concello de Boimorto publicada no BOP nº 131 de data 9/6/2009. O presente regulamento que conten 14 artigos unha disposición derrogatoria e unha final foi aprobado polo Pleno do Concello de Boimorto en sesión ordinaria de data 25/06/2009 e entrará en vigor unha vez transcorrido o prazo previsto no artigo 65.2 da Lei 7/1985 de 2 de abril o dia seguinte da súa publicación íntegra no Boletín Oficial da Provincia. (Modalidade de prestación básica de servizos sociais de atención primaria) Factor 1: autonomía persoal (máximo total 40 puntos) O valor asignado en función da falta de autonomíadas persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que, polo calendario oficial de implantación, teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. A asignación de valor en función do factor autonomía persoal realizarase de acordo coa seguinte táboa: Puntos Total puntos autonomía persoal___________________________________________________________ Puntos A persoa vive soa e carece de familiares e/ou redes distintas de apoio (20 puntos)______________ A persoa vive soa, carece de familiares e só ten apoio do contorno veciñal ou outras redes (18 puntos)__ A persoa convive con persoa sen capacidade para atendelo (ata 12 puntos): Cunha persoa maior de 70 anos (3 puntos) ________________________________________________ Cunha persoa con discapacidade ou dependencia (3 puntos)_________________________________ Cunha persoa que carece de tempo (3 puntos)_____________________________________________ Con incapacidade para organizarse (3 puntos) _____________________________________________ Os familiares néganse a atendelo/a aínda que teñan posibilidades (8 puntos)________________________ Vive só/soa pero hai familiares con posibilidade de atendelos no mesmo concello ou a menos de 20 km (5 puntos)__________________________________________________________________________________________ Está ben atendido (0 puntos)____________________________________________________________________ Puntos Total puntos apoio social_________________________________________________________________ Cun membro xerador de conflito de nivel moderado (1 punto)___________________________________ Cun membro xerador de conflito de nivel grave (2 puntos)______________________________________ Con máis dun membro xerador de conflito de nivel moderado (3 puntos)_________________________ Con máis dun membro xerador de conflito de nivel grave (4 puntos)_____________________________ Familias nas que ambos proxenitores ou titores teñan importantes limitacións físicas ou psíquicas para proporcionar unha axeitada atencións aos menores (2 puntos)____________________________________ Familias monoparentais que por distintas circunstancias (saúde, traballo, idade avanzada.) non poidan atender aos menores (2 puntos)____________________________________________________________ Familias con escasas habilidades parentais (carencia de hábitos alimenticios, aseo persoal, administracións do orzamento, ausencia de roles, organización.) (2 puntos)____________________________ Un menor (3 puntos)__________________________________________________________________ Dous menores (5 puntos)______________________________________________________________ Tres menores (7 puntos) _______________________________________________________________ Catro ou máis menores (10 puntos)_____________________________________________________ Puntos Total puntos situación familiar/socialización menores Non hai luz eléctrica (1 punto)___________________________________________________________ Non hai auga corrente (1 punto)_________________________________________________________ Non posúe WC (1 punto)________________________________________________________________ Non posúe cuarto de baño completo (1 punto)_____________________________________________ Non ten neveira (1 punto)_______________________________________________________________ Non ten quentador (1 punto)____________________________________________________________ Non ten lavadora (1 punto)______________________________________________________________ Non reúne condicións mínimas de hixiene/habitabilidade (1 punto)___________________________ Existen barreiras arquitectónicas no interior da vivenda (1 punto)_____________________________ Existen barreiras arquitectónicas no exterior da vivenda (1 punto)_____________________________ Situación de illamento ou de rexeitamento (10 puntos)____________________________________ Ausencia de relacións sociais (6 puntos)________________________________________________ Existen escasas relacións coas persoas do contorno (4 puntos)____________________________ Integración axeitada no contorno (0 puntos)______________________________________________ Puntos Total puntos outros aspectos sociais________________________________________________________ Puntos Total xeral______________________________________________________________________________ Expediente 1 Intervención nº 2 Data de solicitude Data de Inicio Sector de Referencia 3 Ámbito de Atención 3 Nº Total de Usuarios Nome e Apelidos Data de Nacemento DNI Sexo Estado Civil Proxecto Data do Proxecto Data Fin de Proxecto Antecedentes relevantes: Días da semana. Nº de horas semanais Horario 1 Identificación do expediente en SIUSS 2 Número de orde desta intervención en relación co total realizadas neste expediente 3 Tipoloxía SIUSS 4 Pódese empregar a tipoloxía SIUSS Existencia: Servizos/apoios: Nº de horas semanais: Técnico responsable: Asdo.: ANEXO III Servizo de axuda no fogar Acordo do Servizo Reunidos en Boimorto o día. dunha parte don/dona ……………………. con DNI:. E doutra o/a traballor/a Social, en calidade de técnico responsable do servizo de axuda no fogar do concello de boimorto, ACORDAN: 1. Que o Concello de Boimorto prestará o Servizo de Axuda no Fogar (SAF), á persoa arriba citada, desde o día _______ do___________ de 20__. 2. Que a prestación do servizo de axuda no fogar se realizará por un prazo de _____ ______________________________, con posibilidade de prórroga segundo valoración técnica do Departamento de Servizos Sociais/ da entidade prestadora acreditada.3. Que o SAF se levará a cabo os días da semana _________________________ ____________, en horario de _______________________________; por un total de _______ horas semanais 4. Que atendendo á Orde do 22 de xaneiro de 2009, que regula o servizo de axuda no fogar, á Ordenanza Fiscal Municipal que regula a taxas do SAF e á aplicación do baremo que corresponde, a persoa usuaria comprométese a achegar _________ euros mensuais como contribución ao custo do servizo.5. Que a persoa usuaria acepta domiciliar o aboamento da taxa do SAF establecido no punto 4º, na entidade bancaria da súa elección, no numero de conta autorizada para tal efecto.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes: - Atencións de carácter persoal - Atencións de caracter de apoio psicosocial - Atencións de caracter doméstico - Atencións de caracter socieducativo - Atencións de caracter técnico e complementario. ----------------------------------------------------------------- 7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: 8. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: 9. Que as modificacións que puidese haber nas condicións inicialmente estipuladas neste acordo deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal.10. Que o servizo se prestará atendendo ás condicións reguladas na Orde do 22 de Xaneiro de 2009, que regula o servizo de axuda no fogar, e na ordenanza municipal sobre o SAF, onde están recollidos os dereitos e obrigas da persoa usuaria, baixas temporais e causas de extinción. Ambas as partes dan a súa conformidade a este acordo de prestación do SAF e asínao.,. de. de 20. A persoa usuaria O técnico responsable Asdo.-_______________________ Asdo.-___________________________ Boimorto 24 de agosto de 2009 O Alcalde: Asdo.- José Ignacio Portos Vázquez